'- Nom de l'organització: Universitat de Barcelona

- Descripció de l'actuació:

La Campanya de sensibilització ambiental KeFaXoKi_UB té un doble
objectiu: fer evident la quantitat de productes d’un sol ús
innecessaris que trobem als contenidors de residus de la UB, i
facilitar informació per millorar la separació de residus a les
fraccions de recollida selectiva. Les accions que formen part de
KeFaXoKi_UB són:

* Animacions a les pantalles publicitàries dels edificis (MUPIs)
( https://www.ub.edu/ossma/medi-ambient/animacions-kefaxokiub-20/ ) , on es mostren diversos tipus de residus que habitualment
apareixen als contenidors de la fracció resta i es presenta a
quin contenidor haurien d’anar.
* Missatges a xarxes socials, utilitzant els comptes de la Unitat
de Medi Ambient de l’Oficina de Seguretat, Salut i Medi Ambient
(OSSMA) a Twitter i Instagram (@mediambient_UB).
* Concurs “Què fa això aquí? Menys residus a la UB” 
( https://www.ub.edu/ossma/medi-ambient/concurs-kefaxokiub-20/ ),
amb publicacions d’imatges i vídeos a xarxes socials sobre
prevenció de residus i millora de la recollida selectiva. Aquest
concurs va comptar amb el suport d'Acciona.
* Projecte Autòpsia de residus UB, que inclou tres grans
activitats: una caracterització tècnica dels residus generats en
una facultat de la UB 
( https://www.ub.edu/ossma/medi-ambient/autopsia-residus-20/ );
formació en línia sobre comunicació per als estudiants
participants en el projecte; i elaboració de material audiovisual
per al sorteig ‘Opina Kefaxoki UB’ 
( https://www.ub.edu/ossma/tag/opinakefaxokiub/ ).
D'acord amb els resultats de l'autòpsia, el 69% dels residus que
es generen a la universitat es podrien haver evitat. Es troba
disponible un reportatge de l’activitat 
( https://www.ub.edu/ubtv/video/autopsia-de-residus-a-la-ub ).

Partint de l'autòpsia, durant quatre setmanes es va dur a terme
la campanya ‘Opina KeFaXoKi UB’ sobre els residus que generem a
la UB. Cada setmana es va tractar un tema diferent, la primera
setmana els gots i càpsules de cafè d’un sol ús 
( https://www.ub.edu/ossma/medi-ambient/opina-kefaxokiub-1/ ), la
segona les ampolles de plàstic i envasos d’un sol ús per emportar
( https://www.ub.edu/ossma/medi-ambient/opina-kefaxokiub-2/ ),
després les mascaretes 
( https://www.ub.edu/ossma/medi-ambient/opina-kefaxokiub-3/ ) i per
últim els fulls de mà (flyers) 
( https://www.ub.edu/ossma/medi-ambient/opina-kefaxokiub-4/ ).

La campanya ha comptat amb Posts setmanals al compte d’Instagram
de @mediambient_ub ( https://www.instagram.com/mediambient_ub/ ),
on primer s’exposaven els residus i la problemàtica detectada,
després es presentava un vídeo aprofundint en el tema, i
finalment es donaven alternatives i solucions per evitar generar
aquells residus. A través dels Posts d’Instagram es plantejaven
diferents preguntes perquè la comunitat universitària reflexionés
i donés la seva opinió, i entre totes les respostes de la setmana
es va sortejar un Kit Residu Zero amb productes reutilitzables.

El projecte, coordinat per Rezero ( https://rezero.cat/ ) i per
la Unitat de Medi Ambient de l'OSSMA, va comptar amb la
participació d'alumnat de les facultats de Geografia i Història,
de Farmàcia, i de Filologia i Comunicació.

Degut a la pandèmia de COVID-19, va ser necessari reformular el
projecte inicial, que s'havia plantejat comptant amb accions
comunicatives a les facultats. Sense alumnat a la universitat,
tant l'elaboració de materials com els canals de comunicació es
van haver d'adaptar a entorn digital/virtual.

Malgrat les limitacions...

* hem pogut integrar l'alumnat en totes les fases del
desenvolupament de la campanya,
* hem identificat els residus evitables més habituals tant en
condicions normals com en aquesta nova situació que ha introduït
nous productes d'un sol ús,
* hem obert un espai de participació per tal que tota la
comunitat universitària ens aporti la seva opinió sobre els
residus més molestos a la Universitat, i
* hem fet arribar alternatives als productes d'un sol ús i
missatges per evitar-los.

- Calendari execució: Octubre 2020 - Març 2021

- Pàgina web:

https://www.ub.edu/ossma/actualitat-medi-ambient/campanya-kefaxokiub-20/

https://www.ub.edu/ossma/tag/kefaxokiub/

- Dades de contacte: Oficina de Seguretat, Salut i Medi Ambient
(OSSMA) - Universitat de Barcelona - Adolf Florensa, 8 - 08028
Barcelona - 934034502 - ossma@ub.edu